અફઘાનિસ્તાનની રાજધાની કાબુલમાં સોમવારે સવારે એક આત્મઘાતી હુમલો થયો હતો. જેમાં ત્રણ લોકોના મોત અને એક વ્યક્તિ ઘાયલ થઈ હતી. આ હુમલો કાબુલના અફઘાન નેશનલ ઇન્ટેલિજન્સી કમ્પાઉન્ડની એકદમ નજીક થયો હતો. સરકારી અધિકારીઓ અનુસાર, આંતકવાદીઓએ અફઘાન નેશનલ ઇન્ટેલિજન્સીને નિશાનો બનાવવાનો પ્રયત્ન કર્યો હતો. આ હુમલો સેન્ટરની બહાર ઊભેલા એક વ્યક્તિએ પોતાને બોમ્બથી ઉડાવી દીધુ હતું. થોડા દિવસો પહેલા જ આઇએસએ અફઘાનિસ્તાનના નેશનલ ડાયરેક્ટોરેટના સિક્યોરિટી સેન્ટરને ઉડાડવાનો પ્રયત્ન કર્યો હતો.